આપણી કમનસીબી છે કે અહીં કેટલાંક રાજકીયપક્ષો તો એટલી હદે સતા ભૂખ્યા બન્યા છે કે તેઓ દેશ વિરોધી તત્વોને સાથ આપતા પણ અચકાતા નથી.સતાપક્ષને હેરાન કરવા કે નિષ્ફળ ઠરાવવા માટે દેશની શાંતિ-એકતા જોખમાય તેવા નિવેદનો આપવા,દેશના ટુકડા કરવાના સપના જોતાં હોય તેવા તત્વોને સાથ આપવો,દેશ વિરોધી તત્વોને નિર્દોષ સાબીત કરવા પ્રજાને ગેરમાર્ગે દોરવા જુઠાણા ફેલાવવા આ બધી બાબતો ભારતમાં છેલ્લાં ચાર વર્ષોમાં સાવ સામાન્ય બની ગઈ છે.પાકિસ્તાન ભલે આપણો દુશ્મન દેશ હોય પરંતુ ત્યાંની એક વાતની તો સરાહના કરવી પડે કે દેશહિતની વાત હોય ત્યારે ત્યાંના બધા રાજકીય પક્ષો એકમત થઇ દેશની સુરક્ષા બાબતે કોઈ બાંધછોડ કરતા નથી કે ક્યારેય દેશ વિરોધી તત્વોને સાથ આપતા નથી.